Tillægget for rådighedstjeneste udtrykkes i point. Antallet af point for hver time med rådighedstjeneste fastsættes således:

–inden for rammerne af en mekanisme, der er oprettet for at yde medlemsstaterne bistand 24 timer i døgnet, alle ugens syv dage ("MS 24/7") med koordinering i nød- eller krisesituationer eller med tjenester, hvor der tydeligvis er behov for at udføre bestemte opgaver for at sikre en mekanisme, der har til formål at yde bistand til medlemsstaterne.

–gør tjeneste i et anlæg under Det Fælles Forskningscenter (FFC) eller

Denne rapport er baseret på de senest tilgængelige tal for et helt år, som var tilgængelige, da rapporten blev udarbejdet, og vedrører 2017. Den vedrører alle institutionerne og omfatter for fuldstændighedens skyld også samme type oplysninger om anvendelsen af skifteholdstjeneste (Rådets forordning nr. 300/76).

Tillægget for særligt belastende arbejdsbetingelser udtrykkes i point, der ydes for hver times arbejde, og der skelnes mellem særlige arbejdsforhold, hvad angår "personbeskyttelse", "arbejdssted" og "arbejdets art". Antallet af point varierer mellem 2 point, f.eks. ved et gennemsnitligt støjniveau på over 85 decibel, og en øvre grænse på 50 point til en tjenestemand, der bærer brandsikker beskyttelsesdragt. Hvert point svarer til 0,032 % af grundlønnen for en tjenestemand i lønklasse 1, første løntrin (= 0,92 EUR i 2017).

–gør tjeneste i et anlæg under Det Fælles Forskningscenter (FFC) eller

Revisionsretten: Den månedlige planlægning af sikkerhedstjenesten, som blev indført i 2011, omfattede i 2017 rådighedstjeneste i hjemmet for 14 ansatte (10 i 2016). De står for bygningernes og de ansattes sikkerhed døgnet rundt og året rundt.

Rådet: Rådet udbetalte tillæg for rådighedstjeneste til 71 medarbejdere i 2017 (62 i 2016). Tre tjenester skal sørge for: 1) informations- og kommunikationsteknologi (IKT) for at sikre de interventioner, der skal garantere, at informations- og kommunikationsnet beskyttes og fungerer korrekt, 2) sikring/sikkerhed, således at der øjeblikkeligt kan sættes ind i tilfælde af enhver form for hændelse, der kan påvirke personalet i Rådets Generalsekretariat og Rådets og Det Europæiske Råds aktiviteter, og ydes støtte døgnet rundt alle ugens dage til tjenestemænd på mission, og 3) hurtig indgriben i forbindelse med affattelsen, offentliggørelsen på internettet og udsendelsen af øjeblikkelige og hastende erklæringer fra det skiftende formandskab samt fra formanden for Det Europæiske Råd i forbindelse med FUSP/FSFP. Rådighedstjenesten blev i 2017 udelukkende udført fra hjemmet.

I Kommissionens øvrige generaldirektorater er situationen så godt som uændret sammenlignet med 2016. Rådighedstjenesterne er især relateret til sikkerhed, tekniske installationer og IT-service. Der kan dog konstateres en stigning i antallet af modtagere for at kunne yde bistand til medlemsstaterne 24 timer i døgnet alle ugens dage (45 i 2017 mod 32 i 2016), især i DG ECHO for at sikre overvågning af hændelser i realtid og en øjeblikkelig indsats i tilfælde af katastrofer overalt i verden og til enhver tid.

Kommissionen: Kommissionen udbetalte i 2017 tillæg for rådighedstjeneste til 394 medarbejdere (350 i 2016). Ca. 40 % (152) er ansat i et af forskningscentrene. Begrundelsen for rådighedstjenesten var som i de forudgående år generelt relateret til sikkerhed og beskyttelse (brandbekæmpelse, overvågning af stråling, strålingsbeskyttelse osv.). I de fleste tilfælde udføres rådighedstjenesten ved FFC fra hjemmet, med undtagelse af Ispra og Karlsruhe, hvor rådighedstjenesten udføres på tjenestestedet eller i hjemmet som følge af opgavernes særlige karakter.

Kommissionen er den eneste institution, der har udbetalt tillæg for særligt belastende arbejdsbetingelser i FFC og Kontoret for Infrastruktur og Logistik i Bruxelles (OIB).

EU-Udenrigstjenesten: I 2017 modtog 15 medarbejdere i EU-Udenrigstjenesten tillæg for rådighedstjeneste i hjemmet (16 i 2016) for at dække følgende arbejdsområder: 1) sikkerhedstjenesterne, således at der kan sikres konstant beskyttelse af EU-Udenrigstjenestens ansatte samt af besøgende, lokaler, materiel i Bruxelles og klassificerede oplysninger (i hovedsædet og i delegationerne) 2) støtte til FUSP/FSFP for at følge begivenheder i hele verden døgnet rundt alle ugens dage, reagere på kriser, hændelser, kritiske begivenheder og særlige eller hastende situationer, yde støtte til den højtstående repræsentant og EU's aktører samt lette afholdelsen af de møder, som EU-Udenrigstjenestens kriseplatform holder uden for normal arbejdstid og 3) informations- og kommunikationstjenesten via kommunikationscentret COMCEN, der yder kommunikationstjenester i forbindelse med klassificerede oplysninger til alle ansatte i EU-Udenrigstjenesten, og som ligeledes yder tjenester til Rådets Generalsekretariat med henblik på at sikre hurtig behandling af hastende klassificerede oplysninger.

Domstolen: I 2017 modtog 24 medarbejdere i Domstolen tillæg for rådighedstjeneste i hjemmet. Denne tjeneste blev indført i november 2014 i Generaldirektoratet for Infrastruktur og Logistik. Direktoratet for bygninger er ansvarlig for beskyttelsen af bygninger, forebyggelse af ildebrand samt for sundhed og sikkerhed på arbejdspladsen. Det består af tre enheder, der skal varetage nye arbejder, forvaltningen af bygninger og sikkerheden.

Regionsudvalget og Det Europæiske Økonomiske og Sociale Udvalg: Regionsudvalget og Det Europæiske Økonomiske og Sociale Udvalg har siden den 1. marts 2017 haft en fælles rådighedstjeneste under sikkerhedstjenesten for at sikre, at sikkerhedspersonalet er til rådighed og til enhver tid kan reagere, hvis en hændelse kræver, at der gribes ind uden for institutionens åbningstider. I 2017 involverede rådighedstjenesten i hjemmet 4 ansatte i Regionsudvalget og 2 ansatte i Det Europæiske Økonomiske og Sociale Udvalg.

5.2.Begrundelse for tillæg for særligt belastende arbejdsbetingelser

Kommissionen: Kommissionen er den eneste institution, der benyttede sig af denne mulighed i 2017. Kontoret for Infrastruktur og Logistik i Bruxelles (OIB) åbnede i 2008 op for denne mulighed i en af sine tjenester (reproduktion), mens FFC allerede benyttede sig heraf.

I 2017 fordelte det samlede antal arbejdstimer under disse særligt belastende betingelser sig på følgende måde:

Ø63 598,72 timer vedrørende personbeskyttelse (f.eks. anvendelse af særlig ubekvem beskyttelsesbeklædning)

Ø115 068,21 timer vedrørende arbejdssted (f.eks. højt støjniveau og farligt arbejdssted) og

Ø12 803,10 timer vedrørende arbejdets art (f.eks. håndtering af ætsende stoffer).

5.3.Begrundelse for anvendelse af skifteholdstjeneste

Kommissionen: I Kommissionen har FFC (på grund af opgavernes karakter) og GD HR (sikkerheds- og forebyggelsestjeneste) størst behov for denne form for arbejdstilrettelæggelse (henholdsvis 29 og 46 personer i 2017).

I de øvrige generaldirektorater (under driftsbudgettet) blev skifteholdstjeneste udført af 39 personer i 2017 inden for følgende arbejdsområder:

–sikkerhed og forebyggelse: 8 (OIL)

–tekniske installationer: 1 (OP)

–informations- og kommunikationsteknologi (IKT): 22 (GD COMM)

–bistand til medlemsstaterne: 8 (GD ECHO).

GD COMM oprettede f.eks. en skifteholdstjeneste i 2015 for at sikre presseoversigten til formanden, kollegiet og talsmandstjenesten.

Skifteholdstjenesten i GD ECHO har været operationel siden 2013, efter at der blev oprettet et monitorerings- og informationscenter til at yde bistand til medlemsstaterne og Kommissionen i tilfælde af katastrofer.